Den jægersoldat, der mistede livet under en operation i Afghanistan, er fløjet til Danmark. Det fortæller major Erik Bøttger fra Hærens Operative Kommando (HOK) til tv2.dk. - Klokken 10 landede flyet i Karup med kisten, hvor hæren tog imod, siger majoren. Der afholdes en mindehøjtidelighed for soldaten i dag. Ved mindehøjtideligheden vil de pårørende også være til stede, fortæller Erik Bøttger. Jægersoldaten var udsendt fra Jægerkorpset i Aalborg og var med sin enhed fra Task Force 7 på en patrulje til fods i Helmand Provinsen, da han onsdag aften i sidste uge blev ramt af en sprængning.

Opsummering:
Den danske jægersoldat, der i sidste uge mistede livet under en operation i Helmand-provinsen, æres i dag ved en mindehøjtidelighed.